
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 649 

1 Σεπτεμβρίου 1998 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων αιγιαλού και δημιουργία Ζώνης 
παραλίας στη θέση «Σιδηροκάψη» Δήμου Αλιβερίου 
Ν. Εύβοιας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση πολεοδομικού σχεδίου Δήμου Χρυσού- 
πόλης Ν. Καβάλας, στην οδό Ανώνυμο, μεταξύ των 
οδών Ποντιάδος και Μιαούλη. 2 


ΑΠΑ ΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 1096599/7151/ΒΟΡΙΟ (1) 

Καθορισμός των ορίων αιγιαλού και δημιουργία Ζώνης πα¬ 
ραλίας στη θέση «Σιδηροκάψη» Δήμου Αλιβερίου Ν. 

Εύβοιας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ. 551/88 «Οργάνωση Νομαρ¬ 
χιών - Οργάνωση Οικονομικών Υπηρεσιών» (ΦΕΚ 259 
τ. Α*) όπως τροποποιήθηκε και ισχύει. 

2. Τις διατάξεις του Π.Δ. '284/88 «περί Οργανισμού 
Υπουργείου Οικονομικών». 

3. Τις διατάξεις του Ν. 2218/1994 «Ίδρυση Νομαρχικής 
Αυτοδ/σης κ.λ.π.» (ΦΕΚ 90 τ. Α’) όπως τροποποιήθηκε, 
συμπληρώθηκε και ισχύει. 

4. Τις διατάξεις του άρθρου 14 του Ν. 2399/96 «Υλο¬ 
ποίηση της εισοδηματικής πολιτικής έτους 1996 για μι¬ 
σθούς και συντάξεις και άλλες διατάξεις» (ΦΕΚ 90 τ. Α’) 
με το οποίο καταργήθηκαν οι θέσεις των Περιφερειακών 
Διευθυντών και οι αρμοδιότητές τους περιήλθαν στο Γε¬ 
νικό Γραμματέα Περιφέρειας. 

5. Τις διατάξεις των παρ. 2 και 6 του άρθρου 1 Ν. 
2503/97 «Διοίκηση, Οργάνωση, Στελέχωση της Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις» (ΦΕΚ 107 τ. Α’), σύμφωνα με τις οποίες 


οι Περιφερειακές Υπηρεσίες του Υπουργείου Οικονομι¬ 
κών, που συγκροτούσαν την Περιφερειακή Διοίκηση του 
Νομού ή Νομαρχίας δεν υπήχθησαν στην ενιαία οργανική 
μονάδα της Περιφέρειας ούτε καταργήθηκαν, αλλά απο¬ 
τελούν από 1.9.97 Υπηρεσίες του Υπουργείου Οικονομι¬ 
κών. 

6. Το αριθ. 28975/31.7.97 έγγραφο της Δ/νσης Διοίκη¬ 
σης του Υπ. Εσωτερικών, Δημ. Διοίκησης και Αποκέντρω¬ 
σης, σύμφωνα με το οποίο οι αρμοδιότητες του Γενικού 
Γραμματέα Περιφέρειας σε θέματα Υπηρεσιών του Υπ. 
Οικονομικών μεταφέρονται από 1.9.97 στον Υπουργό Οι¬ 
κονομικών. 

7. Την αριθ. 1087903/1481 /0006Α/ ΠΟΑ 1233/ 
28.8.97 απόφαση του Υπ. Οικονομικών «περί μεταβίβα¬ 
σης αρμοδιοτήτων του Υπουργού Οικονομικών στους 
Προϊσταμένους των Περιφερειακών Υπηρεσιών του Υπ. 
Οικονομικών, πλην Γ.Λ.Κ. και Γ.Χ.Κ.». 

8. Τις διατάξεις των άρθρων 1 μέχρι και 7 του Α.Ν. 
2344/1940 περί αιγιαλού και παραλίας, όπως τροποποιή¬ 
θηκαν και συμπληρώθηκαν με τις διατάξεις: α) του άρθρου 
13 του Ν. 1078/1980 και β) του άρθρου 23 του Ν. 1337/ 
1983. 

9. Την από 18.6.98 έκθεση της Επιτροπής καθορισμού 
των ορίων του αιγιαλού και παραλίας και θέσεων αμμολη- 
ψίας, που καθόρισε τα όρια του αιγιαλού και της παραλίας 
στην περιοχή «ΣΙΔΗΡΟΚΑΨΗ» Δήμου Αλιβερίου Ν. Ευ¬ 
βοίας, και το από Σεπτέμβριο 1996 με κλίμακα 1:500 το- 
πογραφικό διάγραμμα του Πολιτικού Μηχανικού Δημη- 
τρίου Κατσάλη, που θεωρήθηκε την 11.11.96 από τον 
Προϊστάμενο ΤΣΕ/Δ.Τ.Υ. Νομ/κής Αυτοδιοίκησης Εύ¬ 
βοιας και συνοδεύει την έκθεση της προαναφερόμενης 
Επιτροπής. 

10. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο 5445/448/98/16.4.98 έγ¬ 
γραφό του, αποφασίζουμε: 

Επικυρώνουμε την από 18.6.98 έκθεση της Επιτροπής 
καθορισμού των ορίων του αιγιαλού και παραλίας και θέ¬ 
σεων αμμοληψίας, καθώς και το από Σεπτέμβριο 1996 το- 
πογραφικό διάγραμμα, που τη συνοδεύει, το οποίο συντά¬ 
χθηκε από τον Πολιτικό Μηχανικό Δημήτριο Κατσάλη σε 
μία (1) πινακίδα, με κλίμακα 1:500 και θεωρήθηκε την 
11.11.96 από τον Προϊστάμενο της ΤΣΕ της Δ.Τ.Υ. Νομ/ 
κής Αυτ/σης Εύβοιας, επί του οποίου η πιό πάνω Επι¬ 
τροπή, με κόκκινη συνεχή πολυγωνική γραμμή (1,2, 3, 4, 
5, 6, 7) της οποίας οι κορυφές εξασφαλίζονται, καθόρισε 

τα όρια του αιγιαλού, στη θέση «ΣΙΔΗΡΟΚΑΨΗ» Δήμου 
Αλιβερίου Ν. Εύβοιας, και με κίτρινη συνεχή πολυγωνική 
γραμμή (1\ 2\ 3’, 4\ 5’, 6\ 7\ 8’) της οποίας οι κορυφές 
εξασφαλίζονται, τα όρια της παραλίας στην ίδια θέση. 

Η παρούσα απόφαση μαζί με την έκθεση και το διά¬ 
γραμμα, που προαναφέραμε, να δημοσιευθούν στην Εφη¬ 
μερίδα της Κυβερνήσεως. 

Αθήνα, 24 Αυγούστου 1998 

Με εντολή Υπουργού 
Ο Γενικός Διευθυντής 
ΠΑΝΑΓΙΩΤΗΣ ΠΙΛΑΤΗΣ 


ΕΚΘΕΣΗ 

Επιτροπής καθορισμού ορίων αιγιαλού παραλίας και θέ¬ 
σεων αμμοληψίας. 

Για τον καθορισμό το πρώτον ή επανακαθορισμό των 
ορίων του αιγιαλού στη θέση «ΣΙΔΗΡΟΚΑΨΗ» Δήμου Αλι- 
βερίου μπροστά από την ιδιοκτησία. 

Στο Αλιβέρι σήμερα στις 18.6.1998 οι υπογραφόμε- 
νοι: 

1) Παγ. θραβάλου, Φοροτεχνικός ΠΕ/Α, Προϊσταμένη 
Κτηματικής Υπηρεσίας, σαν Πρόεδρος. 

2) Αθ. Μπούρικα, Τοπ/φος Μηχ/κος ΠΕ/Β, υπάλληλος 
Κτηματικής Υπηρεσίας, σαν μέλος, 

3) Κων/νος Δαμιανός, Σημ/ρος Λ.Σ., αναπλ/τής Λινε- 
νάρχης Αλιβερίου, σαν μέλος, κωλυομένου του τακτικού 
μέλους, που αποτελούμε την «Επιτροπή καθορισμού 
ορίων αιγιαλού και παραλίας και θέσεων αμμοληψίας», η 
σύνθεση της οποίας καθορίστηκε βάσει των διατάξεων 
των άρθρων 89,100, 153 του Π.Δ. 284/88 «περί Οργανι¬ 
σμού Υπουργείου Οικονομικών» και με την αριθ. 
1034617/616/0006Α/12.3.98 απόφαση Γενικού Διευ¬ 
θυντή Δημόσιας Περιουσίας και Εθνικών Κληροδοτημά¬ 
των Υπουργείου Οικονομικών που συγκλήθηκε με την 
αριθ. Φ121/1293/12.6.98 πρόσκληση του Προέδρου 
της, μεταβήκαμε επί τόπου στην περιοχή που προαναφέ¬ 
ραμε την 18.6.98 

Αφού λάβαμε υπόψη 

1) Το με α.π. 6629/Φ.ΟΙΓ/11.11.96 έγγραφο Δ.Τ.Υ. 
Νομ/κής Αυτ/σης Εύβοιας δια του οποίου ζητείται ο καθο¬ 
ρισμός των ορίων αιγιαλού στην παραπάνω περιοχή. 

2) Το από Σεπτέμβριο 1996 με κλίμακα 1:500 τοπογρα- 
φικό διάγραμμα του Μηχανικού Δημητρίου Κατσάλη σε 
μία (1) πινακίδα που ελέγχθηκε για την ακρίβεια της απο¬ 
τύπωσης την 11.11.96 και θεωρήθηκε από τον Προϊστά¬ 
μενο ΤΣΕ/ΔΤΥ Ν.Α.Ε. την 11.11.96 όπως ορίζει το άρθρο 
20 του Ν. 719/77. 

3) Τις διατάξεις του Α.Ν. 2344/40, όπως αυτός τροπο¬ 
ποιήθηκε καθώς και τη σχετική Δικαστηριακή και Διοικη¬ 
τική Νομολογία. 


4) Την από επιτόπιο μετάβαση σχηματισθείσα αντίληψη 
για το πλάτος της βρέχόμενης ζώνης της ξηράς και άλλα 
συναφή στοιχεία δηλαδή: 

α) Περιγραφή της μορφολογίας της περιοχής (βραχώ¬ 
δης, πεδινή, περίπου κλίση εδάφους, καταπτώσεις, βλά¬ 
στηση, προσχωσιγενές έδαφος, ενδείξεις μεταβολής του 
αιγιαλού, ύπαρξη ή μη παλαιού αιγιαλού κ.λ.π.). 

β) Κατάσταση της ακτής (διαβρώσεις, προσχώσεις, 
εκτελεσθέντα έργα κ.λ.π.). 

γ) Κατάσταση θαλάσσιου χώρου (βάθη, ξέρες, ύφαλοι, 
ανάπτυγμα πελάγους). 

δ) Παλίρροιες και θαλάσσια ρεύματα. 

ε) Επικρατούσες καιρικές συνθήκες (διεύθυνση, 
ένταση και συχνότητα πνεόντων ανέμων, ύψος κύματος 
κ.λ.π.). 

5) Λοιπά στοιχεία που έλαβε υπόψη η Επιτροπή, όπως 
παλιά διαγράμματα, μαρτυρικές καταθέσεις, τίτλος ιδιο¬ 
κτησίας, έγγραφα Γ.Ε.Ν., προηγούμενοι καθορισμοί σε 
γειτονική περιοχή κ.λ.π. καθώς και τα συμπεράσματα που 
εξήχθησαν κατά την κρίση της Επιτροπής. 

6) Την από 21.2.97 προγενέστερη Έκθεσή μας. 

7) Το με αρ. 544.5/448/98/16.4.98 έγγραφο ΓΕΝ. 

8) Την 13618/29.9.76 (ΦΕΚ 331/Δ720.10.76) από¬ 
φαση Νομάρχη Εύβοιας «περί καθορισμού ορίων αιγιαλού 
- παραλίας στη θέση Ρηχά ή Στάχτες Κοιν. Αλιβερίου και 
την 6514/16.4.77 (ΦΕΚ 157/Δ717.5.77) απόφαση Νο¬ 
μάρχη Εύβοιας «περί δημοσιεύσεως παραλειφθέντος 
διαγ/τος καθορισμού ορίων αιγιαλού - παραλίας στην ίδια 
όπως παραπάνω θέση»* που αφορούν καθορισμό σε 
όμορη περιοχή, με το διάγ/μα του οποίου έγινε η σχετική 
συναρμογή των κορυφών αιγιαλού - παραλίας επί της το¬ 
μής Α-Α' του παρόντος διαγ/τος, αποφασίζει: 

1) Καθορίζει επί του παραπόνου τοπογραφικού δια¬ 
γράμματος: 

α) Την οριογραμμή του αιγιαλού με κόκκινη συνεχή πο¬ 
λυγωνική γραμμή 1,2,...6,7 της οποίας οι κορυφές εξα¬ 
σφαλίζονται με συντεταγμένες από το κρατικό τριγωνομε¬ 
τρικό δίκτυο. 

β) Την οριογραμμή της παραλίας με συνεχή κίτρινη πο¬ 
λυγωνική γραμμή 1\2’,...7\8' σε απόσταση 15 μ. από αυ¬ 
τήν του αιγιαλού, γιατί δεν εξυπηρετούνται οι σκοποί του 
άρθρου 7 παρ. 1 του Α.Ν. 2344/40. Οι κορυφές της εξα¬ 
σφαλίζονται με συντεταγμένες από το κρατικό τριγωνομε¬ 
τρικό δίκτυο. 

2) Αποφαίνεται ότι δεν υπάρχει παλαιός αιγιαλός. 

3) Δεν εξαιρούνται τα κτίσματα που βρίσκονται στη ζώνη 
παραλίας. 

Η Επιτροπή 
ΠΑΓ. ΘΡΑΒΑΛΟΥ 
ΑΘΗΝΑ ΜΠΟΥΡΙΚΑ 
ΚΩΝ/ΝΟΣ ΔΑΜΙΑΝΟΣ 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 12/6269 (2) 

Τροποποίηση πολεοδομικού σχεδίου Δήμου Χρυσούπο- 

λης Ν. Καβάλας, στην οδό Ανώνυμο, μεταξύ των οδών 

Ποντιάδος και Μιαούλη. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόιμη: 

1. Το Ν.Δ. της 17.7.1923 «Περί σχεδίων πόλεων και κω¬ 
μών του Κράτους» όπως τροποποιήθηκε και συμπληρώ¬ 
θηκε μέχρι σήμερα. 

2. Το Ν.Δ. 1018/1971 και τον Α.Ν. 314/1968 όπως 
τροποποιήθηκε και συμπληρώθηκε μέχρι σήμερα. 

3. Το Π.Δ. 183/9.5.1986 (ΦΕΚ 70/Α75.6.1986) 
«Έγκριση τροποποιήσεων σχεδίων πόλεων και καθορι¬ 
σμός όρων δόμησης από τους Νομάρχες». 

4. Την 672/23.1.89 (ΦΕΚ 545/Δ789) απόφαση Νο¬ 
μάρχη Καβάλας για την αναθεώρηση του σχεδίου πόλεως 


Χρυσούπολης. 

5. Το Π.Δ. της από 26.5.89 (ΦΕΚ 401 /Δ716.6.89). 

6. Την με αρ. 80/98 απόφαση του Δημ. Συμβ. Χρυσού¬ 
πολης. 

7. Την με αρ. 2/97/3.8.98 γνωμοδότηση του Σ.Χ.Ο.Π. 
Νομού Καβάλας, αποφασίζουμε: 

1. Εγκρίνεται η τροποποίηση του εγκ. σχεδίου πόλης 
Χρυσούπολης στην οδό Ανώνυμο που φαίνεται στα συνημ¬ 
μένα και θεωρημένα από τον Προϊστάμενο της Δ/νσης Π. 
& Π., διαγράμματα σε κλίμακες 1:200 και 1:1.000. 

2. Από τις διατάξεις της απόφασης αυτής δεν επιβαρύ¬ 
νεται ο προϋπολογισμός του Δήμου. 

3. Η απόφαση αυτή, με το διάγρραμμα, να δημοσιευθεί 
στην Εφημερίδα της Κυβερνήσεως και να ισχύει από την 
ημέρα της δημοσίευσης. 

Καβάλα, 14 Αυγούστου 1998 
Ο Νομάρχης 

ΙΩΑΝΝΗΣ ΚΑΡΑΤΖΙΩΤΗΣ 

